**Ministru kabineta noteikumu projekta “Par Latvijas Republikas valdības un Ķīnas Tautas Republikas valdības līgumu par sadarbību zinātnes un tehnoloģiju jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Ķīnas Tautas Republikas valdības līgumu par sadarbību zinātnes un tehnoloģiju jomā” ir izstrādāts, ievērojot abu Pušu interesi, ņemot vērā Zinātnes, tehnoloģiju attīstības un inovācijas pamatnostādnēs 2014.–2020.gadam noteikto, kas paredz atbalstīt zinātnes internacionalizāciju un starptautisko sadarbību, kā arī Eiropas Pētniecības telpas (turpmāk – ERA) nacionālajā ceļvedī 2016. – 2020. gadam *(Informatīvais ziņojums “Par Eiropas Pētniecības telpas ceļveža 2016. – 2020. gadam īstenošanu Latvijā” apstiprināts Ministru kabinetā 2016. gada 13. septembrī)* ietverto nacionālo rīcības virzienu (6.1.6.apakšpunkts) “Stiprināt starptautisko divpusējo un daudzpusējo sadarbību pētniecībā ar valstīm ārpus ES un ERA asociētajām valstīm”. Tā īstenošanai kā viens no veicamajiem uzdevumiem paredzēts – jaunu divpusējās vai daudzpusējās sadarbības programmu slēgšana ar trešajām valstīm, ar kurām Latvijai ir stratēģiska interese sadarboties.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada decembrī tika saņemts Ķīnas puses ierosinājums noslēgt Latvijas Republikas valdības un Ķīnas Tautas Republikas valdības līgumu par sadarbību zinātnes un tehnoloģiju jomā (turpmāk – Līguma projekts). Pēc Līguma projekta iesniegšanas Ķīnas puse sniedza skaidrojumu, ka 1996.gadā noslēgtais Latvijas Republikas valdības un Ķīnas Tautas Republikas līgums par sadarbību zinātnē un tehnoloģijā (turpmāk – 1996.gada līgums) nav spēkā, jo nezināmu iemeslu dēļ Ķīnas puse nacionālā līmenī netika veikusi 1996.gada līguma 8.punktā minētās nepieciešamās juridiskās procedūras. Ņemot vērā Latvijas un Ķīnas sadarbības attīstību zinātnes un tehnoloģiju jomā sadarbības, tika uzsākta līgumprojekta saskaņošana. Līguma projekts paredz, ka Puses veicinās zinātnisko un tehnoloģisko sadarbību abpusēji interesējošās jomās, sekmējot informācijas, zinātnieku, pētnieku un ekspertu apmaiņu, mudinot pētniecības iestādes un augstākās izglītības iestādes uzsākt un attīstīt tiešus kontaktus, kopīgi finansējot projektus, kā arī organizējot konferences, seminārus, izstādes un piedaloties tajos. Pēc Līguma parakstīšanas tiks izveidota Latvijas un Ķīnas Zinātniskās un tehnoloģiskās sadarbības apvienotā komiteja, lai veicinātu un koordinētu sadarbību minētajās jomās, noteiktu sadarbības virzienus. Komiteja rīkos sanāksmes pēc vajadzības, pārmaiņus Ķīnā un Latvijā.Divpusējās vizītes laikā 2016.gada 10.oktobrī Ķīnas viceministrs informēja, ka zinātnes, tehnoloģiju un inovāciju attīstība šobrīd Ķīnā ir viena no pamatprioritātēm. Vienlaikus viceministrs sniedza informāciju, ka zinātnes jomā Ķīna sadarbojas ar 156 valstīm; starpvaldību līgumi noslēgti ar 110 valstīm, tostarp ar lielāko daļu ES dalībvalstu. Latvijas ar Ķīnas sadarbība zinātnes jomā kļūst arvien aktīvāka, tostarp pakāpeniski pieaug arī kopīgo pētījumu un zinātnisko publikāciju skaits. Saskaņā ar Izglītības un zinātnes ministrijas rīcībā esošo informāciju šobrīd visaktīvākā abu valstu sadarbība ir sinoloģijas un dabaszinātņu jomā. Vairākas Latvijas augstākās izglītības un zinātniskās institūcijas sadarbojas ar institūcijām Ķīnā, piemēram, Rīgas Tehniskā universitāte, Latvijas Universitāte, Organiskās sintēzes institūts, Elektronikas un datorzinātņu institūts u.c.Latvijas augstākās izglītības iestādes un zinātniskās institūcijas izteikušas interesi arī turpmāk stiprināt sadarbību ar Ķīnu tādās jomās kā sinoloģija, dabaszinātņu nozares, viedā enerģētika, IKT u.c.Papildus divpusējai sadarbībai attīstās Latvijas un Ķīnas sadarbība arī ES projektu un Centrāleiropas un Austrumeiropas valstu un Ķīnas (16+1) sadarbības formāta ietvaros. ES valstu sadarbība ar Ķīnu programmas Apvārsnis 2020 ietvaros gan pašreiz praktiski nenotiek. Tādējādi ES delegācija Ķīnā šobrīd veic pasākumus programmas Apvārsnis 2020 atpazīstamības sekmēšanai Ķīnā un veic Ķīnā esošo sadarbības projektu uzskaiti, lai sagatavotu priekšlikumus lēmumu pieņēmējiem nepieciešamajiem uzlabojumiem. |
| 3. | Projekta izstrādē iesaistītas institūcijas  | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. Līgums tiks īstenots no Izglītības un zinātnes ministrijai piešķirtajiem budžeta līdzekļiem. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kuru darbību var skart Latvijas un Ķīnas sadarbības zinātnes un tehnoloģiju jomā jautājumi, augstākās izglītības un zinātniskās institūcijas, jo līgums paredz sekmēt informācijas un personu apmaiņu, kā arī kopīgu projektu īstenošanu. |
| 2. | Tiesiskā regulējuma ietekme uz tautsaimniecības un administratīvo slogu | Nav.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Cita informācija | Līguma projekta 11.pants paredz 1996.gadā parakstītā Latvijas Republikas valdības un Ķīnas Tautas Republikas valdības līguma par sadarbību zinātnē un tehnoloģijā (turpmāk – 1996.gada līgums) atzīšanu par spēkā neesošu, parakstot jauno līgumu. Līdz ar to, noteikumu projekts paredz atzīt par spēku zaudējušu Ministru kabineta 1996.gada 6.jūnija rīkojumu Nr.214 “Par Latvijas Republikas valdības un Ķīnas Tautas Republikas valdības līgumu par sadarbību zinātnē un tehnoloģijā”. Ņemot vērā, ka Ķīnas puse netika veikusi 1996.gada līguma 8.punktā minēto, tas netika stājies spēkā. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Nav. |
| 3. | Cita informācija | ES un Ķīnas stratēģiskā sadarbības programma 2020. gadam, kas parakstīta 2013.gadā, un Nolīgums par zinātniski tehnisko sadarbību starp Eiropas Kopienu un Ķīnas Tautas Republikas valdību, kas parakstīts 1998.gadā, paredz Ķīnas un dalībvalstu sadarbības stiprināšanu zinātnes un tehnoloģiju jomā, iesaistot augstākās izglītības un zinātniskās institūcijas. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Līguma projekts viedokļa sniegšanai tika nosūtīts Latvijas Rektoru padomei, Latvijas Universitāšu asociācijai un Valsts Zinātnisko institūciju asociācijai. Līguma izstrādes gaitā tika apzinātas Latvijas augstākās izglītības iestāžu un zinātnisko institūciju intereses sadarbībai ar Ķīnu zinātnes jomā. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros.  |
| 3. | Cita informācija | Nav.  |

Anotācijas III sadaļa un V sadaļas 1. un 2. tabula – nav attiecināms.

Izglītības un zinātnes ministrs K.Šadurskis

Vīza: Valsts sekretāre L.Lejiņa

30.01.2017. 16:50

973

A.Vahere-Abražune, 67047896

anita.vahere-abrazune@izm.gov.lv